આ બાબતે રાજાવાડી પાસે રહેતા પરેશ ચપાટવાલા અને રસિક શુકલએ મિડ-ડે LOCALને કહ્યું હતું કે ‘ઘણાં વર્ષોથી પ્રમોદ મહાજન ગાર્ડન અને રાજાવાડી ગાર્ડનમાં ઘાટકોપરના અને ઘાટકોપરની આસપાસ ઉપનગરોમાંથી આવીને લફંગા છોકરાઓ રોમિયોગીરી કરતા જોવા મળે છે તેમ જ ઘાટકોપર અને વિદ્યાવિહારની સ્કૂલ-કૉલેજમાં ભણતા છોકરાઓ ક્લાસ બ્રેક કરીને અહીં આવીને સિગારેટ પીતા નજરે પડતા હતા. મિડ-ડે LOCAL સમક્ષ થયેલા બનાવનો અહેવાલ આવ્યા પછી રાજાવાડી ગાર્ડન તેમ જ પ્રમોદ મહાજન ગાર્ડનમાં પોલીસો અને જાગૃત નાગરિકોના ડરના કારણે આવી હરકતો પર લગામ લાગી છે.’